Germaine Kamayirese, ni mhandisi na mwanasiasa nchini Rwanda, ambaye aliwahi kuwa Waziri wa Usimamizi wa Dharura na Masuala ya Wakimbizi kwenye baraza la mawaziri la Rwanda, kuanzia tarehe 18 Oktoba 2018 hadi alipoondolewa kwenye baraza la mawaziri tarehe 27 Februari 2020. Kabla ya hapo, kuanzia tarehe 24 Julai 2014 hadi tarehe 18 Oktoba 2018, alihudumu kama Waziri wa Nchi wa Miundombinu anayehusika na Nishati, Maji na Usafi wa Mazingira. Alizaliwa Wilaya ya Nyarugenge tarehe 5 Agosti 1981. Kuanzia mwaka 2000 hadi 2005, alisoma katika Taasisi ya Sayansi na Teknolojia ya Kigali (KIST), ambayo leo ni Chuo cha Sayansi na Teknolojia (Rwanda), chuo kikuu cha Rwanda . Ana Shahada uzamili ya Uhandisi wa Umeme, iliyotolewa na KIST mnamo mwaka 2005. Pia ana Shahada ya Uzamili ya Usimamizi wa Mawasiliano, aiyotunukiwa kwa pamoja mwaka 2010 na KIST na Chuo Kikuu cha Coventry, nchini Uingereza. Kuanzia mwaka 2008 hadi 2011, Germaine Kamayirese aliwahi kuwa mtaalamu wa mtandao kwenye kampuni ya "Rwanda Utilities Regulatory Agency" (RURA). Kuanzia mwaka 2012 hadi 2014, alihudumu kama mtaalamu wa mtandao kampuni ya "Tigo-Rwanda".